
	1.
	Likumprojekts (grozījumi)
 Grozījumi Ēku energoefektivitātes likumā
	Iebildums
Likumprojekts neparedz grozījumus5.pants. Augstas efektivitātes sistēmu izmantošana


Ņemot vērā esošo daudzdzīvokļu dzīvojamo ēku sliktos energoefektivitātes rādītājus, rekomendējam precizēt 5.panta otrās daļas redakciju prasot uzstādīt:
- apkures sistēmas ar temperatūras regulēšanu katrā telpā;
- ārējās ieejas durvis ar siltuma caurlaidības koeficientu (U‑vērtība), ne zemāka par 1.2;
- logus ar siltuma caurlaidības koeficientu (U‑vērtība), ne zemāka par 1.0.
Piedāvātā redakcija
-
	Marta Hanka (LLPA)

	2.
	Likumprojekts (grozījumi)
 Grozījumi Ēku energoefektivitātes likumā
	Iebildums
Likumprojekts neparedz grozījumusPārejas noteikumi11. Šā likuma 7. panta pirmās daļas 9. punktā minēto ēku energosertifikāciju veic:1) līdz 2040. gada 31. decembrim, ja ēka ir daudzdzīvokļu ēka;2) līdz 2050. gada 31. decembrim, ja ēka ir viendzīvokļa ēka.


Ņemot vērā lēno ēku atjaunošanas gaitu un arvien pasliktinošos ēku tehnisko stāvokli, un to neatbilstību mūsdienu un nākotnes enerģētiskajām prasībām rekomendējam mainīt prasību par energosertifikācijas veikšanu. 
Piedāvātā redakcija
-
	Marta Hanka (LLPA)

	3.
	Likumprojekts (grozījumi)
2. pants. Aizstāt visā likumā vārdu "energosertifikāts" attiecīgā locījumā ar vārdiem "energosnieguma sertifikāts" attiecīgā locījumā.
	Iebildums
Lūdzam sniegt skaidrojumu un pamatojumu termina maiņai
 
Vēršam uzmanību, ka katra termina nomaiņa rada papildu slogu pašvaldībām, uzņēmējiem un iedzīvotājiem.
Gan pašvaldību mājaslapās, gan saistošajos noteikumos, gan publikācijās u.c. ir izmantots termins energosertifikāts. Arī dažādos likumos un ministru kabineta noteikumos ir minēts energosertifikāts. Aicinām saglabāt esošo terminu, kas ir īsāks un saprotamāks.
Piedāvātā redakcija
-
	Marta Hanka (LLPA)

	4.
	Likumprojekts (grozījumi)
3. pants. Aizstāt visā likumā vārdu "apkure" attiecīgā locījumā ar vārdu "apsilde" attiecīgā locījumā.
	Iebildums
Lūdzam sniegt skaidrojumu un pamatojumu termina maiņai

Ministru kabineta 16.06.2015. noteikumos Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”” vārds apkure ir minēts 109 reizes. Kā arī starptautiski tiek izmantots vārds heating – apkure.
Aicinām saglabāt esošo terminu, kas ir īsāks un saprotamāks.
Piedāvātā redakcija
-
	Marta Hanka (LLPA)

	5.
	Likumprojekts (grozījumi)
4. pants. "8) ēka – būve ar jumtu un sienām, kur telpu vides regulēšanai izmanto enerģiju;
9) ēkas daļa — ēkas daļa, kas ir projektēta vai pielāgota patstāvīgai izmantošanai;
10) bezemisiju ēka – ļoti augsta energosnieguma ēka kura nerada oglekļa emisijas uz vietas no fosilajiem kurināmajiem;
11) atjaunošanas pase – individuāli pielāgots ceļvedis konkrētas ēkas pakāpeniskai atjaunošanai vai pārbūvei, kas paredz pasākumu īstenošanu vairākos posmos un būtisku ēkas energosnieguma uzlabošanu;
12) ekspluatācijas siltumnīcefekta gāzu emisijas – siltumnīcefekta gāzu emisijas, kas rodas ēkas ekspluatācijas laikā saistībā ar ēkas inženiertehnisko sistēmu enerģijas patēriņu;
13) ēkas dzīves cikla globālās sasilšanas potenciāls – ēkas radīto siltumnīcefekta gāzu emisiju kopējā ietekme uz globālo sasilšanu visā ēkas dzīves ciklā, tostarp būvizstrādājumu ražošanā un transportēšanā, būvdarbu veikšanā, ēkas ekspluatācijā, kā arī ēkas nojaukšanā un atkritumu materiālu apsaimniekošanā;
14) energosnieguma sertifikāts – dokuments, kurā raksturota ēkas vai ēkas daļas energosniegums, kas noteikts saskaņā ar normatīvajos aktos ēku energoefektivitātes jomā noteikto metodoloģiju;
15) izmaksoptimāls līmenis – energosnieguma līmenis, kas nodrošina viszemākās kopējās izmaksas aplēstajā ēkas vai būves elementa kalpošanas laikā, ņemot vērā ar energosniegumu saistītās investīciju, ekspluatācijas un uzturēšanas izmaksas, kā arī ar to saistītos ieguvumus;
16) enerģijas patēriņš – enerģijas daudzums, ko ēkas inženiertehniskās sistēmas noteiktā laikposmā patērē no piegādātās enerģijas, lai nodrošinātu ēkā paredzētos energosnieguma pakalpojumus - telpu apsildi, dzesēšanu, ventilāciju, karstā ūdens sagatavošanu un apgaismojumu;
17) primārā enerģija – enerģija no atjaunīgiem un neatjaunīgiem energoresursiem, kas raksturo enerģijas daudzumu pirms tās pārveides galalietojamā enerģijā;
18) publiskā sektora subjekts –  valsts, reģionālās vai vietējās iestādes un subjekti, ko minētās iestādes tieši finansē un pārvalda, bet kam nav komerciāls vai rūpniecisks raksturs.".
 
	Iebildums
Būvniecības likumā ir norādīts, ka “būve — būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids”
Šajos noteikumos būtu jānorāda un jāskaidro, kas ir “apkurināma ēka”, nevis vienkārši “ēka”, lai nejūk ar visām pārējām ēkām, kas var būt arī neapkurināmas.
Piedāvātā redakcija
-
	Marta Hanka (LLPA)

	6.
	Likumprojekts (grozījumi)
11. pants. "(1) Ēku energosnieguma sertifikāciju, atjaunošanas pasu izveidi, viedgatavības novērtējumu un šā likuma 11. pantā minēto apsildes sistēmu, ventilācijas sistēmu un gaisa kondicionēšanas sistēmu pārbaudi veic sertificēti neatkarīgi eksperti.";
	Iebildums
Lūdzam skaidrot, kas ir ēku viedgatavības novērtējums un vai speciālistiem būs jākārto jauni sertifikāti.
 
Piedāvātā redakcija
-
	Marta Hanka (LLPA)

	7.
	Likumprojekts (grozījumi)
4. pants. "8) ēka – būve ar jumtu un sienām, kur telpu vides regulēšanai izmanto enerģiju;
9) ēkas daļa — ēkas daļa, kas ir projektēta vai pielāgota patstāvīgai izmantošanai;
10) bezemisiju ēka – ļoti augsta energosnieguma ēka kura nerada oglekļa emisijas uz vietas no fosilajiem kurināmajiem;
11) atjaunošanas pase – individuāli pielāgots ceļvedis konkrētas ēkas pakāpeniskai atjaunošanai vai pārbūvei, kas paredz pasākumu īstenošanu vairākos posmos un būtisku ēkas energosnieguma uzlabošanu;
12) ekspluatācijas siltumnīcefekta gāzu emisijas – siltumnīcefekta gāzu emisijas, kas rodas ēkas ekspluatācijas laikā saistībā ar ēkas inženiertehnisko sistēmu enerģijas patēriņu;
13) ēkas dzīves cikla globālās sasilšanas potenciāls – ēkas radīto siltumnīcefekta gāzu emisiju kopējā ietekme uz globālo sasilšanu visā ēkas dzīves ciklā, tostarp būvizstrādājumu ražošanā un transportēšanā, būvdarbu veikšanā, ēkas ekspluatācijā, kā arī ēkas nojaukšanā un atkritumu materiālu apsaimniekošanā;
14) energosnieguma sertifikāts – dokuments, kurā raksturota ēkas vai ēkas daļas energosniegums, kas noteikts saskaņā ar normatīvajos aktos ēku energoefektivitātes jomā noteikto metodoloģiju;
15) izmaksoptimāls līmenis – energosnieguma līmenis, kas nodrošina viszemākās kopējās izmaksas aplēstajā ēkas vai būves elementa kalpošanas laikā, ņemot vērā ar energosniegumu saistītās investīciju, ekspluatācijas un uzturēšanas izmaksas, kā arī ar to saistītos ieguvumus;
16) enerģijas patēriņš – enerģijas daudzums, ko ēkas inženiertehniskās sistēmas noteiktā laikposmā patērē no piegādātās enerģijas, lai nodrošinātu ēkā paredzētos energosnieguma pakalpojumus - telpu apsildi, dzesēšanu, ventilāciju, karstā ūdens sagatavošanu un apgaismojumu;
17) primārā enerģija – enerģija no atjaunīgiem un neatjaunīgiem energoresursiem, kas raksturo enerģijas daudzumu pirms tās pārveides galalietojamā enerģijā;
18) publiskā sektora subjekts –  valsts, reģionālās vai vietējās iestādes un subjekti, ko minētās iestādes tieši finansē un pārvalda, bet kam nav komerciāls vai rūpniecisks raksturs.".
 
	Priekšlikums
Lūdzam sniegt skaidrojumu ēkas radīto siltumnīcefekta gāzu emisiju kopējās ietekmes uz globālo sasilšanu visā ēkas dzīves ciklā noteikšanai.
Piedāvātā redakcija
-
	Marta Hanka (LLPA)



